విస్తరణభాటలో మొబిక్విక్‌ రూ.300 కోట్ల పెట్టుబడులు
 
ముంబై,: మొబైల్‌ వ్యాలెట్‌ మొబిక్విక్‌ 300 కోట్లు పెట్టుబడులు పెడుతున్నట్లు ప్రకటించింది. టెక్నాలజీ, ఆఫీస్‌ విస్తరణకు ఈనిధులు ఖర్చు చేస్తామని ప్రకటించింది. బహుళ జాతిసంస్థలు, భారీ ఇన్వెస్టర్లతో మరోరౌండ్‌ నిధులకోసం సంప్రదింపులు జరుపుతోంది. ప్రస్తుతం ఉన్న వినియోగదారులు 50 మిలియన్ల నుంచి 150 మిలియన్లకు పెంచే లక్ష్యంతో పెట్టుబడులు కూడా పెంచుతున్నట్లు ప్రకటించింది. వినియోగదారుల బేస్‌పరంగాచూస్తే వార్షిక స్థూల వాణిజ్యవిలువలు 10 బిలియన్‌ డాలర్లుగా ఈ ఏడాదిచివరికి చేరుతుం దని అంచనా. ప్రస్తుతం రెండు బిలియన్‌ డాలర్లు అంటే 13,300 కోట్ల విలు వలతో ఉంది. పెట్టుబడులకు ఇదే సరైన తరుణమని కంపెనీ వైస్‌ప్రెసిడెంట్‌ దామన్‌ సోని వెల్లడించారు. మరో 1000మందికిపైగా ఉద్యోగులను నియమిం చుకుంటామని, సీనియర్‌ మేనేజ్‌మెంట్‌ నుంచి జూనియర్‌ స్టాఫ్‌ వరకూ విధు లు ఉంటాయన్నారు. దేశవ్యాప్తంగా 13 కార్యాలయాలను ఏర్పాటుచేస్తామని వెల్లడించారు. పుణెలో మరోపెద్ద కార్యాలయం నిర్మించా లని నిర్ణయించింది. 250మందికిపైగా ఉద్యోగులుపని చేసేలా ఏర్పాట్లుచేస్తుంది. మొబిక్విక్‌ తన విస్తరణలోభాగంగా పదివేలమంది ఉద్యో గులను సమకూర్చుకునేవిధంగా కసరత్తులుచేస్తోంది. వినియోగదారులు డిజిటల్‌ చెల్లింపులు మరింతగా ప్రోత్సహించేదిశగా సూపర్‌క్యాష్‌ లాయల్టీ కార్యాచరణను ప్రవేశపెట్టింది. 300 కోట్ల పెట్టుబడులు కేవలం లాయల్టీ అంశాలకే పరిమితం అవుతాయని, నెట్‌వర్క్‌ విస్తరణ, మరిన్ని ప్రాంతాలకు చేరువకావాలన్న లక్ష్యంతో ఉన్నట్లు వెల్లడించింది. రుణాలు, పెట్టుబడులుపరంగా మరింతవిస్తరిస్తామని సహ వ్యవస్థాపకులు ఉపాసన టాకు వెల్లడించారు. కంపెనీ ఇప్పటివరకూ 570 కోట్లు నిధులు సమీకరించింది. సీక్వోయాక్యాపిటల్‌, మీడియాటెక్‌, జిఎంఒ వెంచర్‌ పార్టనర్స్‌, ట్రీలైన్‌ఆసియా, దక్షిణాఫ్రికా నెట్‌వన్‌లనుంచి నిధులు సమీకరించింది. కంపెనీ 1.4మిలియన్ల వరకూ వ్యాపారులు తన నెట్‌వర్క్‌కపై ఉన్నట్లు వెల్లడిం చింది. ఈ ఏడాది చివరినాటికి ఐదుమిలియన్ల సంఖ్యకు చేరుస్తామని వివరించింది.